CELEX: 62008FN0048
Language: lt
Date: 2008-04-27 00:00:00
Title: Byla F-48/08 2008 m. balandžio 27 d. pareikštas ieškinys byloje Ortega Serrano prieš Komisiją

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/52
            
         2008 m. balandžio 27 d. pareikštas ieškinys byloje Ortega Serrano prieš Komisiją
   
   (Byla F-48/08)
   (2008/C 171/105)
   Proceso kalba: ispanų
   Šalys
   
      Ieškovas: Antonio Ortega Serrano (Kadisas, Ispanija), atstovaujamas advokato A. Ortega Serrano
   
      Atsakovė: Europos Bendrijų Komisija
   Ginčo dalykas bei aprašymas
   Konkurso EPSO/AD/26/05 atrankos komisijos sprendimo neįtraukti ieškovo pavardės į atrinktų kandidatų sąrašą panaikinimas.
   Ieškovo reikalavimai
   
               —
            
            
               Panaikinti sprendimus, kuriais remiantis ieškovo pavardė neįrašyta į konkursą EPSO/AD/26/05 laimėjusių asmenų sąrašą ir jam nesuteikta galimybė perlaikyti egzaminą žodžiu,
            
         
               —
            
            
               įpareigoti Europos Komisiją paskirti naują egzamino žodžiu datą,
            
         
               —
            
            
               įpareigoti Europos Komisiją motyvuoti sprendimą EPSO/900 R,
            
         
               —
            
            
               suteikti jam teisę susipažinti su egzamino žodžiu dokumentais,
            
         
               —
            
            
               suteikti jam teisę susipažinti su visais jo bylą sudarančiais dokumentais,
            
         
               —
            
            
               pripažinti, kad ieškovas, vykdantis advokato pareigas Ispanijos teismuose, gali pats save atstovauti,
            
         
               —
            
            
               išnagrinėti visų kandidatų, įrašytų į konkursą laimėjusių asmenų sąrašą, bylas siekiant patikrinti, ar jie visi turi įgiję reikalaujamą ne mažiau nei trejų metų universitetinį išsilavinimą, kurį patvirtina išduotas teisės diplomas, ir ar jie laiku bei tinkama forma pateikė paraiškas,
            
         
               —
            
            
               priimti prieduose pateiktus dokumentus prancūzų ir anglų kalbomis,
            
         
               —
            
            
               priteisti iš atsakovės bylinėjimosi išlaidas.